钦定古今图书集成/理学汇编/学行典/第148卷 > 曾点
## 钦定古今图书集成/理学汇编/学行典/第148卷 > 曾点

按《家语》七十二弟子解：“曾点，曾参父字子晳疾时礼
教不行，欲修之，孔子善焉。”

按：《史记仲尼弟子列传》：“曾蒧”〈音点〉字晳。侍孔子，孔子曰：
“言尔志。”蒧曰：春服既成，冠者五六人，童子六七人。浴
乎沂，风乎舞雩，咏而归。孔子喟尔叹曰：“吾与蒧也。”
按《阙里志》：唐开元二十七年赠曾子父点宿伯；宋真
宗大中祥符二年封莱芜侯。明嘉靖九年更正孔庙
祀典，令天下学校别立启圣祠，以曾点与颜、路、伯鱼、
孟孙氏配。